बढ़ती उम्र इंसान अक्सर खुद को अकेला और असहाय पाने लगता है। यह कई बार डिप्रेशन की वजह बन जाती है। अगर आपके पापा चिड़चिड़े, गुमसुम या बेचैन रहते हैं या फिर भूख न लगने, गला सूखने, मेमरी लॉस, बहुत ज्यादा थकान होने आदि की शिकायत करते हैं तो हो सकता है कि वह डिप्रेशन का शिकार हों। डिप्रेशन की जांच के लिए खुद डब्ल्यूएचओ का PSQ टेस्ट या BDI-II टेस्ट कर सकते हैं। ये टेस्ट आप फ्री में ऑनलाइन कर सकते हैं। जरूरत लगने पर सायकायट्रिस्ट को दिखाएं। उनकी बातों या व्यवहार से नाराज न हों। स्वीकार करें कि वह जान-बूझ कर कुछ नहीं कर रहे। यह आदत नहीं, बीमारी है।